I overenskomsten står de grundlæggende regler til fyring under sygdom. Der står dog ikke nøjagtigt, hvor mange sygedage du må have, inden du bliver fyret. Det vil afhænge af omstændighederne. Her er det en god idé at spørge din tillidsrepræsentant eller lokale afdeling, hvis du er i tvivl.
Hver sag om fyring under sygdom skal behandles individuelt. Generelt ser din arbejdsgiver på, hvor længe du har været ansat, hvornår du ventes tilbage på arbejdet igen, og om din sygdomsperiode er sammenhængende eller klatfravær – altså mange enkelte dage.